بسم الله والصلاة والسلام على رسول الله. الحمد لله وكفى والصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع الامر كله. اللهم صل على عبدك ونبيك محمد. صلى الله عليه وسلم في الاولين والاخرين والملأ الاعلى الى يوم الدين. اما بعد
يعني ان شاء الله بازن الله مع الجزء السابع والعشرين من اول سورة قاف لحد سورة الحديد. يعني طبعا الجزء سبعة وعشرين مش بيبدأ من اول قاف. بس احنا عن الشوت ده على بعضه يا اخواني بازن الله. من اول قاف لحد الايه؟ لحد الحديد. الشوط ده يعني آآ او الجزء ده فور التحرير. يعني ايه فور التحرير
يعني يا اخوانا سبب تعاسة كل انسان في الحياة. يعني اللي محتك مننا بمشاكل الناس. واللي محتك مننا بمشاكل المجتمع. واللي محتك مننا الناس اللي عندها مشاكل وكوارس في حياتها معظم مشاكل الناس في حياتها وسبب تعاستها في حياتها ان كل انسان منهم معلق سعادته على حاجة واحدة في
لو الحاجة دي راحت يحس ان هو انسان تعيس. دايما سبب تعاسة الانسان في الحياة حاجة واحدة. يعني مسلا طالب معلق سعادته انه يدخل كلية معينة لو ما دخلش الكلية ديت يعيش تعيز طول حياته. واحد معلق سعادته على انه يجيب مجموع معهم في السانوية العامة. ما جابهاش يعيش تعيش طول حياته
واحد معلق سعادته انه يتجوز واحدة معينة. واحدة معلقة سعادتها انها تتجوز زوج بمواصفات معينة. او زوجها يعملها بطريقة معينة. واحد سعادته على انه يعيش في وضع مادي معين. المصيبة يا اخوانا ان اللي بيتعلق بشيء غير الله سبحانه وتعالى يعذبه الله به
جزء السبعة وعشرين بيقول لك انك مش هتقدر تنطلق الى الله سبحانه وتعالى. مش هتقدر تنطلق في دين ربنا وتشيل امانة الدين الا لما تتحط من القيود بتاعتك. عشان كده كل سورة من سور الجزء السبعة وعشرين من اول قاف لحد سورة الحديد. بتكسر قيد من القيود اللي مأيداك عن ربنا
بتعالج نقطة من آآ من اسباب تعاسة الانسان في الحياة الا لو ما اتعالجتش بتنشئ انسان تعيس في حياته. انسان مش سعيد في حياته. تعالوا يا اخوانا نتكلم عن القيود ديت. يعني يعني ونشوف ثورة التحرير
اللي الجزء سبعة وعشرين بيعملها في حياتنا انتم عارفين آآ حديس التلاتة والصخرة الاولاني اللي آآ يعني ولاده قاعدين يبكم قدامه عشان كلهم وامه وابوه ناموا وهو مصمم يأكل امه وابوه الاول ده اتحرر من قيد البنين. التاني اللي قدر على الزنا وتعفف بعد ما
قدر على الزنا. ده اللي اتحرر من قيد النساء. التالت اللي الاجير ما رضاش ياخد اجره منه. فقام مشغل له فلوس الاجير في فلوسه فلوس الاجير اموال كبيرة. فلما جه الاجير ياخدها اداله امواله كلها بالارباح بتاعتها. اتحرر من قيد المال. التلات قيود اللي بيأيدوا الانسان
في حياته قد البنين قد النساء قض المال التلاتة اللي مذكورين في ال عمران زين للناس حب الشهوات من النساء والبنين القناطير المقنطرة من الذهب والفضة. هم دول التلاتة اللي شايلين البني ادمين في حياتهم. ومؤيدين الناس. عشان كده بعدها بايات ربنا الف ال عمران
ايه؟ ربي اني نظرت لك ما في بطن ايه؟ محررة. الحرية ان الانسان يتخلص من القيود دي. والا لن يستطيع ان يكون من فرسان النهار كما تتحدث ال عمران من هم فرسان النهار اللي هيجاهدوا في سبيل ربنا وهينصروا دين ربنا. تعالوا اما نشوف القيود بتاعة كل سورة من الصور صورة
قاف اول سورة فيهم دي مقدمة القاطرة بقى يا جماعة بتقول لقد كنت في غفلة من هذا فكشفنا عنك غطاءك. فبصرك اليوم حديد. الانسان لما كان معمي في الدنيا. الانسان لما كانت القيود ديت عمية عينيه وشلال
القيود دي لما بتتكسر يوم القيامة. الحجب دي لما بتتشال يوم القيامة. الانسان لما بيشوف صح الانسان في الدنيا شايف غلط. زي ما هنشوف في الصور اللي جاية يا جماعة
الانسان في الدنيا شايفها غلط حاسبها غلط. لما الانسان يشوف كل حاجة صح. لما الانسان يشوف قضية الرزق صح. لما الانسان يشوف قدر محاط الدنيوية زي ما هنتكلم في سورة الرحمن صح. لما الانسان يشوف قدر الاعتبارات الاجتماعية وقدر المستوى الاجتماعي زي في سورة
صح لما الانسان يشوف قدر الاسباب المادية زي ما هنتكلم في سورة النجم صح. لما الانسان يشوف قدر الدنيا زي ما اتكلم في سورة القمر باذن الله سبحانه وتعالى صح. لما الانسان يشوف قدر هذه القضايا صح. لقد كنت في غفلة من هذا فكشفنا عنك غطاء
خلاص اتشالت الحجب واتشالت الحاجات اللي كانت حجبة بينك وبين ربنا فبصرك اليوم حديد سورة القاف نتكلم عن اول حجاب وهو حجاب الغفلة. وهو حجاب الغفلة. الانسان اللي ما عندوش وقت يفكر في الدين اصلا. الانسان اللي ما بيفكرش في الدين لاي سبب من الاسباب
عشان كده في سورة قات ربنا يقول لك جاءت سكرة الموت بالحق. طب يا رب هو الميت قال ايه؟ يعني يا رب الميت في سورة المؤمنون ها؟ قال رب ارجعون
انما الميت هنا ما بينطقش. ذلك ما كنت منه تحيد ما بينطقش. نفخ في الصور ذلك يوم الوعيد برضو ما بينطقش. جاءت كل نفس معها سائق وشهيد الراجل ما بينطقش يا جماعة. لقد كنت في غفلة من هذا. برضو ما بيردش. آآ قال قرينه ربنا ما اطغيته. آآ القي في جهنم
برضو ما بيردش ليه ؟ لانه كان في غفلة، الغافل يا جماعة بيبقى مزهول اللي ما هواش اصلا عامل في حسابه حاجة اسمها قبر. ده لما بيدخل القبر بيزهل. اللي
مش عامل في حسابه حاجة اسمها يوم القيامة. ده لما بتقوم القيامة بيذهل ليه؟ ده ما كانش عامل في حسابه اصلا ان في حاجة اسمها الاخرة. يعني تخيل الواحد غافل عن الدار الاخرة ما بيفكرش فيها. ما هو الشاغل نفسه بها. لما يلاقي الدار الاخرة هي الواقع اللي هيعيش فيه. ساعتها ده زهول وهيبقى شكله
ايه يبقى سورة قاف بتقول لك حرر القيود بتاعتك اكشف الاغطية بتاعتك من الدنيا. اوعى تيجي تصدم يوم القيامة او تصدم في الدار الاخرة. سورة الصورة التانية اللي بعد سورة قاف. بتتكلم عن قيد الرزق. عن قيد الرزق. تعلق الانسان بالرزق. عشان كده سورة الذاريات ربنا بيقول فيها
ان الله هو الرزاق ذو القوة المتين. المرة الوحيدة اللي زكر فيها اسم الرزاق في القرآن ذكر وربنا بيقول ايه؟ وما خلقت الجن والانس الا يعبدون ما اريد منهم من رزق. خدوا بالكم من تكرار لفظ الرزق في سورة قاف وفي السماء
رزقكم وما توعدون. خدوا بالكم من تكرار لفظ الرزق في سورة قاف. فربنا بيقول وما خلقت الجن والانس الا ليعبدون. العبادة. ما اريد منهم من رزق يعني اعبدني وانا هاديك الرزق بتاعك. يعني انت ايه اللي مانعك عني؟ الرزق هو ازاي يا جماعة؟ هم الرزق يمنعك عن الرزاق
ازاي يا جماعة الخوف على الرزق يخلي الانسان يعصي الرزاق؟ ازاي يا اخوانا الانسان حسب هزه المعادلة؟ ازاي الانسان عمل ديت؟ المعادلة دي عشان كده المرة الوحيدة اللي زكر فيها اسم الرزاق في القرآن زكر في سورة الزاريات وزكر مع العبادة وما خلقت الجن والانس الا
فليعبدون ما اريد منهم من رزق وما اريد ان يطعمون. ان الله هو هو يعني ما فيش غيره. هو الرزاق ذو القوة. قال ايه المتين يعني ايه المتين؟ يعني والله المسل الاعلى لما اقول لك الكرسي ده متين. يعني ايه متين؟ يعني لو واحد وزنه ميت كيلو قعد عليه مش هيقع. طب لو واحد وزنه متين كيلو برده
مش هيقع. طب لو واحد وزنه متين وخمسين كيلو مش هيقع ليه ؟ يقول لك لانه متين. مهما حملت عليه يشيل. ولله المثل الاعلى. ربنا المتين مهما كانت حمولة العباد مهما كانت طلبات العباد مهما كانت احتياجات الرزق بتاعة العباد. ربنا ذو القوة وكلمة ذو القوة دي يا جماعة في القوة
المتين سورة الزاريات بدأت بالقوى الكونية والذاريات ثروة. قوة الرياح. فالحاملات واقرأ قوة السحب اللي برضو الرياح حملاه فالجاريات يسرا. السفن اللي بتجري في البحار قوة الماء وقوة البحار. فالمقسمات امر قوة الملائكة. كأن ربنا
القوة الكونية العظمى انا خلقتها وسخرتها عشانكم. ولو الانسان اتقى الرزاق ولو الانسان عبد الرزاق شف ربنا بيعمل له ايه؟ طب لو الانسان عصى الرزاق؟ شف ربنا بيقول سبحانه وتعالى
اه اه وفي موسى اذ ارسلناه الى فرعون بسلطان مبين. فتولى بركنه وقال ساحر او مجنون فاخذناه وجنوده فنبذناهم في الايه في اليم يبقى لما قوة الماء ما عادتش لمصلحة الانسان بقت بتطغى الانسان وتهلكه. وفي عهد اذ ارسلنا عليهم الايه؟ الريح العقيم
لما قوة الهواء ما عادتش في مصلحة الانسان بقت بتطغى عليه وايه وتهلكه. يبقى ربنا جاب في الاول القوى الكونية اللي سخرها للانسان وسخرها اخرها لارزاق الانسان دي لما الانسان بينشغل بالرزق عن الرزاق ربنا بيسخرها ضد الانسان وهي اللي بتدمر حياة الانسان
عشان كده ربنا بيقول في السورة وفي السماء رزقكم وما ايه؟ وما توعدون. يعني ايه هو في السماء رزقكم؟ يعني فوق منابع التقسيم. انما تحت مراكز التسليم فانت تشغل نفسك بمنابع التقسيم ولا بمراكز التسليم. تشغل نفسك بفوق وفي السماء رزقكم وما توعدون. وسورة الذاريات جايبة لك
موزك عجيب اوي في الرزق هل اتاك حديث ضيف ابراهيم المكرمين؟ اذ دخلوا عليك فراغ الى اهله فجاء بعجل ايه سمين جاب العجل ده منين ؟ يعني معناه ان ربنا كان فتح على سيدنا ابراهيم في الرزق رغم ان ابراهيم كان متفرغ للدعوة وربنا كان فتح عليه في الرزق
بعد كده فاوجس منهم خيفة قالوا لا تخف وبشروه بغلام عليم يبقى كمان مش رزق المال ده كمان رزق الايه؟ رزق البنين يعني يعني سبحان الله كأن ربنا جايب لك نموزج انا بارزق اللي بيعبدني قد ايه. انا قادر ان انا ارزق اللي يعبدني قد ايه. وفي نفس الوقت انا ممكن اهلك اللي
ما بيعبدنيش قد ايه ؟ عشان كده في السورة ان المتقين في جنات وعيون اخذين ما اتاهم ربهم انهم كانوا قبل ذلك محسنين. كانوا قليلا من الليل ما ايه؟ ما يجعون. الهجوع ده يا جماعة نوم الطير. الطير ده ينام على فرع الشجرة. انت بس تلمس الفرع تلاقيه صحي وطار
ان الناس دي لما اتحررت من هم الرزق كأن الناس دي لما قلوبها ما عادتش مشغولة بالرزق نومها بقى خفيف قليلا من الليل ما يرجعون بقى حتى احتياجها للنوم قليل بقت طول الليل واقفة تصلي بين ايدين ربنا في اموالهم حق للسائل والمحروم بقوا بيطلعوا بلا حساب. الصدقات كأن
اللي شالك في حياتك كأن اللي مكتر نومك كأن اللي بيخليك كل ما بتصحى عايز تنام كأن اللي معيشك في توتر نفسي كأن مخليك في غم وكمد هو هم الرزق. فلما هم الرزق راح بقى انسان عجيب يا جماعة. انسان نومه خفيف وقليل وكل
النوم ويصحى فايق ويفضل يصلي ويطلع صدقات. مين يا رب البني ادم العجيب ده ؟ البني ادم اللي اتخلص من هم الرزق. البني ادم اللي توكل كان على الرزاق في الرزق. يبقى ازا ده آآ آآ القيد بتاع سورة الذاريات. يبقى قيد سورة قاف كان الغفلة. القيد بتاع سورة الذاريات كان الرزق
بعد كده تيجي سورة الطور. الطور بتتكلم عن ايه؟ قضية الاستهتار يا جماعة. قضية الاستهتار فويل يومئذ للمكذبين. الذين هم في خوض ايه يلعبون الناس اللي بتلعب. الناس المستهترة. الناس اللي بتلعب بالنار. الناس اللي مستهترة بعواقب اعرضها عن الله
احدها لنعم الله وعصيانها لامر الله. الناس المستهترة. عشان كده يعني تيجي سبحان الله العظيم. يعني ربنا يقول لك في السورة ايه؟ فمن الله علينا ووقانا عذاب الايه؟ السموم. ايه عذاب السموم؟ ده الريح السامة بتاعة جهنم اللي من كتر الحرارة النارية بتاعتها بتتخلى المسام
جسم وتولع الجسم من جوة والعياذ بالله. يعني حتى صنف العذاب اللي مذكور في سورة الطور مش اي صنف. عشان كده ربنا بيقول في الاخر فذرهم حتى يلاقوا الذي فيه ايه؟ يصعقون يصعقون يعني صاعقة. انت عارف لما انسان يصعق يصعق يعني شيء لم يكن
تخيلوا ولا يتوقعه يعني كأن سورة الطور بتقول الناس اللي بتلعب دي مش مدركة خطورة القضية. مش مدركة خطورة الوضع. مش مدركة انها في لحظة من اللحظات هتصعق يوم القيامة. لما تشوف الوضع كان خطير قد ايه. عشان كده سورة الطور بتبدأ بايه؟ قول الله سبحانه وتعالى هو الطور
الجبل اللي ربنا رفعه فوق بني اسرائيل وكان هيخسف بهم الارض به. لو عصوه وكتاب مستور في رق منشور القدر والقدر كما قال الامام احمد هو قدرة الله والبيت المعمور اللي في السماء السابعة اللي بيطوف حواليه سبعين الف ملك كل يوم من ملائكة السماء السبعة ويمشم وييجي
اليوم اللي بعده سبعين الف تاني. ومن يوم ما اتخلق البيت المعمور ما فيش سبعين الف ملك اتكرروا عليه. كلهم ملائكة جداد. يعني معناها السماء السابعة دي فيها ملائكة قد ايه
والسقف المرفوع السما اللي ربنا يقدر يخسف بها الناس. والبحر المسجور الماية اللي ربنا يقدر يحولها لنار. ان عذاب ربك توقع كأن ربنا بيقسم بكل ده بيقول للانسان انا اقدر اعذبك. انا اقدر اوقع السما عليك. انا اقدر اخلي الماية دي بتاعة الكرة الارضية كلها نار
انا اقدر اسقط عليكم الجبال. انا اقدر اعمل فيكم اي حاجة. انتم مستهينين بقدرة ربنا عليكم ليه؟ انتم مستهينين باللي ربنا يقدر يعمله فيكم ليه ؟ عشان كده برضو سورة الطور يا جماعة حتى في النعيم جايبة نعيم عظيم. ان المتقين في جنات ونعيم
فاكهين بما اتاهم ربهم ووقاهم ربهم عذاب الجحيم. في النهاية واقبل بعضهم على بعض يتسائلون مش مصدقين النعيم اللي احنا فيه ده خدناه ازاي ؟ يتسائلون يعني معناها كله قعد يسأل بعضه وما حدش ما حدش متخيل احنا ايه اللي خلانا ناخد كل ده ؟ قالوا انا كنا
قبل في اهلنا مشفقين يبقى سورة الطور بتتكلم عن قيد الاستهتار. الانسان المستهين بخطورة الامتحان اللي هو فيه. الانسان اللي تهين بعواقب الامتحان اللي هو فيه. عشان كده فيها كل امرئ بما كسب ايه؟ رهين لما يتقبض على واحد ويتقال لك احنا خدناه رهينة. يعني ايه خدناه رهينة؟ يعني لو ما دفعتوش الدية هيتقتل. كلمة رهينة دي كلمة كبيرة
مفعول في البشر. وكبيرة في ميزان البشر. فكأن ربنا بيقول لك انت رهينة. يعني انت يعني انت لو ما فكتش الاسر بتاعك واعتقت رقبتك من هذا الرهن. ونجوت من هذا الرهن انت هتترمي في جهنم. انت هتترمي في جهنم والعياذ بالله. بعد كده تيجي سورة النجم يا جماعة سورة
نجم بتتكلم عن قيد المادية في الحياة. واظن القيد ده احنا قابلنا ناس كتير جدا متقيدة بالقيد ده المادية. عشان كده سورة النجم ربنا رفع النبي سبع سماوات. بل رفعه في سدرة المنتهى. وبعد كده نزله بعد ما بص للدنيا من فوق. نزله تحت بقى. انزل الارض. بص
ابو جهل وابو لهب بعد ما شفت حملة العرش. انزل الارض بص لاعداء الصحوة الاسلامية بعد ما شفت الملأ الاعلى انزل بقى بص للدنيا ونعيم الدنيا بعد ما شفت الجنة ونعيم الجنة. انزل بقى وبص لكل مشكلة كانت
ازماك في الدنيا بعد ما شفت آآ انزل بص لجيوش الفرس والروم بعد ما شفت عدد ملايكة السماوات السبعة. انزل بص لي مشاكل بتاعة الدنيا بعد ما شفت ملكوت السماوات. فسورة النجم يا جماعة بتكسر قيد المادية. الانسان
المادي الانسان اللي كل حساباته مادية، الانسان اللي مرتبط بالاسباب. اللي الحياة عنده اسباب. معي يبقى هاعمل. ما عييش يبقى مش هاعمل. انت معك تبقى بتساوي ما عكش يبقى ما تساويش. الانسان اللي كل قضيته في الحياة الماديات ما عندوش روحانيات. ما عندوش غيبيات. ما عندوش كل حاجة في حياته
المادة لو اتقدم لبنته عريس يطلع روحه. شقتك كم متر؟ هتجيب قد ايه ؟ هتعمل انتريه شكله ايه ؟ دخلك كم بالظبط وسابت يا اخوانا الانسان المادي ده انسان بيعذب نفسه و بيعذب كل اللي حواليه. لان كل مشاكل الانسان في الاخر بتتحل بقدرة ربنا سبحانه وتعالى
انا فالانسان سورة النجم بتتكلم عن الانسان المادي. قيد المادية. قيد الانسان اللي حبس نفسه بقيد الاسباب. عشان كده اولها والنجم اذا هوى هوى اي سجد اي سجد يبقى منظر سجود النجوم لله. منزر سجود الكواكب لله. منزر ان الكون ده كله بيعبد ربنا. دي حاجات
ما بيعيشوش معها. ولا بيصدقوها. ولا بيتخيلوها. ما ظل صاحبكم وما هوى وما غوى ها بعد كده وهو بالافق الاعلى. النبي بقى لما طلع فوق ثم دنا فتدلى فكان قاب قوسين او ادنى المشاهد
مهولة اللي حصلت للنبي عليه الصلاة والسلام في المعراج افتمارونه على ما يرى؟ ولقد رآه نزلة اخرى عند سدرة المنتهى ياه ده سدرة المنتهى ديت هي الحاجز الفاصل ما بين عالم ما فوق سدرة المنتهى. العرش وحجاب النور وحملة العرش والملأ الاعلى
وما بين ما تحت سدرة المنتهى السماوات السبع بالملائكة بتاعتها بعمارها باحداثها. فالنبي عليه الصلاة والسلام يعني شاف جبريل تاني عند سدرة وانت الحاجة الروحانية يا جماعة. عشان كده شف واحنا بنسمع السورة ديت في صلاة الفجر الوقتي. وكم من ملك في السماوات النبي لسة
نازل من المنزر ده. النبي لسة شايف المنزر ده. وكم من ملك في السماوات لا تغني شفاعتهم شيئا الا من بعد ان يأذن الله من يشاء ويرضى ان الذين لا يؤمنون بالاخرة لا يسمون الملائكة اللي هم لا شافوهم ولا عارفين حاجة عنهم. تسمية الانثى سبحان الله
فاعرض عن من تولى عن ذكرنا. يعني بعد ما النبي شاف جلال ربنا في السماوات ربنا بيقول له اللي مش عارف ربك ومش عارف عظمة ربك سبك منه. ها ولم يرد الا الحياة
الدنيا انتم متخيلين يا جماعة يعني لو انت مكان النبي عليه الصلاة والسلام طالع في المعراج كده انت متخيل انك مش هتقابل غير ملايكة. هو فيه في السما حد غير الملايكة
فجأة ده بيلاقي سيدنا ادم فجأة النبي يلاقي انبياء. فجأة النبي يلاقي سيدنا ابراهيم سيدنا موسى سيدنا هارون سيدنا عيسى. فجأة النبي يلاقي الشهداء ارواح الشهداء معلقة في قناديل في سقف العرش. فجأة النبي يلاقي المقربين المقربين بيدخلوا الجنة يا جماعة. ها اما ان
من المقربين فورا روح وريحان وجنة نعيم بيدخل على الجنة على طول. انت متخيل النبي يعني يا اخوانا انت متخيل يعني ايه ان احنا قاعدين الوقتي سيدنا ابراهيم في السماء السابعة انت متخيل يعني ايه ان احنا قاعدين الوقتي وفي شهداء بسبب الجهاد في سبيل الله والشهادة ربنا رفعهم لمكان لا
البشر ان هو يوصل اليه معلقة ارواحهم في قناديل في سقف العرش. من كتر تعلق قلوبهم بالله سبحانه وتعالى. يعني يعني الواحد كان متخيل ان ملكوت السماوات مليان ملايكة بس. انما فيه بشر عرفوا قبل يوم القيامة انهم يوصلوا للمقامات العالية ديت. فيه بشر ارتقم بالروحانية
والايمان واليقين ان ربنا يرفعهم هذه الرفعة. فيه ناس ضحت عشان ربنا كده عشان ربنا سبحانه وتعالى بالغيب عشان كده يعني سبحان الله العظيم في الاخر بقى وان الى ربك المنتهى وانه هو اضحك وابكى. وانه هو امات واحيا. وانه خلق الزوجين وانه هو رب
اللي كأن مع الله بقى عش مع الله. عش بقلبك كل ما تشوف ضحكة بني ادم. افتكر الله هو اللي ضحكه. كل ما تشوف بكاء انسان. افتكر الله كل ما تشوف زكر كل ما تشوف انثى. كل ما تشوف واحد بيتولد. كل ما تشوف واحد بيموت. كل ما تشوف نجم في السما عش مع الله بقى. خل قلبك مع الله. خليك
ماشية على الارض برجليك ولكن قلبك فوق في السما مع الله. يعني سورة النجم بتشكل الانسان على انه في الاخر يعيش في الارض بجسمه ولكن قلبه عايش مع الله سبحانه وتعالى. بعد كده تيجي صورة القمر يا جماعة. سورة القمر بتكلم الانسان الدنيوي بقى. يعني ايه الانسان الدنيوي
يعني الانسان اللي اهم حاجة عنده في الحياة الدنيا. يعني ايه؟ يعني تقعد تكلمه عن الجنة اه كويس جميل الحمد لله. تقول له ربنا هيديك في الدنيا كزا يبدأ ينتبه بقى ويطرطق ودانه ويبدأ يركز معك. فيه ناس كده يا جماعة فيه ناس كتير اوي كده يعني ايه مهما كلمته عن الجنة والنار انما اول ما
اتكلموا الطاعة هتعمل لك ايه في الدنيا. والمعصية هتعمل فيك ايه في الدنيا؟ تلاقي كيانه ينقلب على طول ليه؟ لانه معلق بالدنيا تعلق غير طبيعي وده معزم البشر. فسورة القمر بتكلم الانسان الدنيوي. بتكلم الانسان اللي ما بيحسبهاش غير بالدنيا. هاكسب ايه في الدنيا او هاخسر ايه في الدنيا؟ فبتقول له لو
حسبناها بالدنيا بتاعتك خد بالك ان الدنيا بتاعتك في خطر رهيب. بسبب المعصية اللي انت بتعصي ربنا بها. عشان كده سورة القمر بتتكلم عن يعني الكوارث اللي حلت بالعصاة المصائب السودا اللي حلت بالعصاة. يعني ربنا سبحانه وتعالى يقول لك ايه؟ كذبت قبلهم
نوح فكذبوا عبدنا وقالوا مجنون وازجر فدعا ربه اني مغلوب فانتصر. ففتحنا ابواب السماء لماء منهمر وفجرنا الارض عيونا مش وفجرنا عيون الارض وفجرنا الارض. كأن الارض كلها قاعدة تتفجر قنابل مائية من تحتهم. فتحنا ابواب السماء
المنهمر الهمر لما الخيل يضرب الارض ويعلم فيها يعني الماية نازلة كانها طلقات رصاص. كأن رشاشات متصوبة عليهم من السما وتحتهم قنابل متفجرة مائية من الارض آآ وحملناه على فالتقى الماء على امر قد قدر. اتطحنوا اتسحقوا ما بين الماية اللي جاية من فوق. والمية اللي جاية من تحت. يعني منظر عجيب اوي يا جماعة
منزر هي المعصية بتودي الانسان في الدرجة ديت ؟ ربنا يقول لك كذبت عادل. فكيف كان عذابي ونذر؟ انا ارسلنا عليهم ريحا سرسرا في يوم نحس تنزع الناس كأنهم ايه؟ اعجاز نخل من قعر. يعني ايه اعجاز نقل من قعر؟ عجز النخلة يعني الساق بتاعها من غير راس. يعني الرياح جت
الرياح جت فصلت راسهم عن جسمهم. وبعد كده النخل المنقع فتحت بطونهم الرياح قطعت مزقة جدار البطن. واتنزعت الاحشاء كلها ورماتها برة فبقى البني ادم ايديه ورجليه وراسه متقطعين من جسمه وجسمه مفتوح البطن واحشائه طالعة برة
فبقى عامل زي اعجاز نخل منقعر زي ساق النخلة اللي فاضية من جوة يعني يعني شف شف فكيف كان عذابي ونذري شف المعصية بتعمل ايه في الدنيا. بعد كده ربنا يقول لك
آآ آآ سبحانه وتعالى كذب الثمود بالنذر وبعد كده بقى اخر الايات فنادوا صاحبهم فتعاطى فعقر. فكيف كان عذابي ونذر؟ انا ارسلنا عليهم صيحة واحدة فكانوا كايه كهشيم المحتضر. يعني ايه هشيم المحتضر؟ عارف حظيرة البهائم والمواشي
لما البهائم تاكل التبن وبعد كده التبن ده يتهضم في بطنها وبعد كده يخرج في شكل روث والروث يقع على الارض والروث يختلط والبهائم تفضل تدور على الروث مع القش رايحة جاية. فبعد شوية الهشيم اللي بيبقى في الارض بتاع الحظيرة المواشي ديت
ربنا بيقول بعد العزاب كانوا كهشيم المحتضر. كانوا عاملين زي الارضية بتاعة حظيرة البهائم. اللي اطحنت من كتر ما البهائم عدت عليها برجليها. هو ايه ده يا وبعد كده قوم لوط وربنا بيرجمهم بحجارة من السما. وبعد كده ربنا في الاخر بيقول اكفاركم خير من اولئكم؟ هو انتم عاملين كده ليه؟ انتم عاملين كده
كفاركم خير من اولئكم! هو انتم نفس المعاصي اللي انتم بتعصوها! اللي حصل لهم بسببها اهو. انتم فاكرين ان انتم عند ربنا احسن منهم في ايه ايه يعني! هتعصوا نفس معصيهم هتتعاقبوا نفس عقوبتهم. اكفاركم خير من اولئكم! ام لكم براءة في الزبر! انتم مطمنين ليه! رغم ان نفس المعاصي دي
ربنا اهلك بسببها اقوام قبل هذا. يبقى دي سورة القمر وطبعا في نهاية سورة القمر السورة اللي بتكلم الانسان الدنيوي اللي بتقول له لو هنحسبها بالدنيا بس انت خسران خسارة فادحة. انت دنيتك نفسها في خطر وهي بسبب معاصيك. ولكن في النهاية ان المتقين في
وايه ونار في مقعد صدق عند مليك مقتدر منزر المؤمن في الجنة وبينظر لوجه الله سبحانه وتعالى يعني كأن برضه ربنا يعني مش قضية بس الدنيوي وبس. اعلى بقى فوق الدنيا وبص للاخرة. وافتكر لحزة النزر لوجه الله. اعلى بقى. اعلو بقى. اعلو ما
كل حياتكم دنيا وكل حساباتكم دنيا وكل ترغبكم في الدين بالدنيا. بعد كده تيجي سورة الرحمن. سورة الرحمن يا جماعة بيتكلم طبعا يعني الصورة مش بتكلم نموزج واحد. احنا لما بنقول بتكلم نموزج ده نموزج. يعني يعني ولكن طبعا مع التدبر في السور بتلاقي كنوز على
كنوز على كنوز لا تنتهي وانما شاء هذا شيء من التدبر. سورة الرحمن فيها الانسان بتاع الطموحات الدنيوية. انت عارف حطمتني احلامي؟ عارف الانسان اللي احلامه حطمته ودي مصيبة الناس يا جماعة زي ما قلت لكم في الاول ان الواحد لما اتعامل مع مشاكل الناس يعني في اللي بيبعتوا مشاكلهم
ونرد عليهم مسلا على النت او في اي مكان الواحد اكتشف ان تسعين في المية من تعاسة البشر بسبب انه متعلق بطموح في حاجة معينة يانا وقافل حياته عليه. وتعازته كلها لو الحاجة دي ما تحققتش. ويفضل معذب وهو معذب بسبب انه عظم شيء من الدنيا زاد او نقص
هو شيء من اشياء الدنيا. هيروح وهو صاحب الطموح هيروح. وكل حاجة هتنتهي ولن يبقى الا وجه الله. سبحانه وتعالى. عشان كده يعني سورة الرحمن يعني بتقول لك ايه؟ كل من عليها فان ويبقى ايه
ربك انتم هتموتوا نفسكم على ايه ؟ كل اللي انت هتموت عليه رايح. الفلوس اللي انت هتموت عليها. والعمارة اللي انت هتموت عشان تبنيها. والبنت اللي انت هتموت عشان تتجوزها والكلية اللي انت هتموت عشان تدخلها. والعريس اللي انت هتموتي عشان تتجوزيه. والعربية اللي انت هتموت عشان تركبها. والموبايل اللي انت هتموت عشان تشتريه
وايه وكل من عليها فان ويبقى وجه ربي هتموتوا نفسكم من الطموحات الدنيوية في الاخرة. عشان كده سورة يعني سورة الرحمن ربنا بيقول لك يا معشر يا معشر الجن والانس ان استطعتم ان ايه
ان تنفذوا ايه من اقطار السماوات والارض البني ادم ما فيش لطموحه حدود. عايز من كتر الطموح ينفز من اقدار السماوات والارض. هتروح فين يا مسكين هتروح فين؟ هتموت نفسك من الطموحات بتاعتك. عشان كده ربنا يقول لك يخرج منهما اللؤلؤ والايه؟ الانسان اللي هيموت عشان يمسك
اعظم ثروات على وجه الارض وله الجواري المنشآت في البحر كالاعلام. البشر بيبنوا سفن قد الجبال بالزبط. السفينة جبل ماشية في الماية عايز ايه ايه؟ يعني عايز مش القضية قضية ان الانسان يعمر يا جماعة ده ده التعمير في الارض ده من
من مقاصد خلق الانسان انما قضيت ان الانسان يتعلق بطموحاته الدنيوية لدرجة انه يضيع الاخرة. قابلت انا ناس كتير كده انسان طموحه في شغله مخليه ما عندوش لحزة انه يفكر في الدين. انسان طموحه في التفوق مسلا الدراسي او التفوق في المجال شغال في مجال كمبيوتر او شغال في
تخصص دقيق طموحه في مجاله عميق لدرجة انه ممكن يضيع بيته وولاده كمان مش يضيع دينه بس. ممكن يضيع كل اللي حواليه ان هو معلق بالطموح بتاعه في حياته. فسورة الرحمن يعني بتتكلم عن ناس عشان كده والسماء رفعها ووضع الميزان الا تطغوا في
اذا الناس عايزة تكسر الموازين. الناس عايزة الكفة اللي نفسها فيها تتقل وتطيش باقي الكفات التانية. الانسان مش متوازن يا جماعة ما عندوش توازن. ما عندوش توازن ما بين طموحاته الدنيوية وطموحاته الاخروية. الا تطغوا في الميزان. الدنيا لها قدر والاخرة لها قدر
انتم اتجننتوا على الطموحات الدنيوية وضيعتم الطموحات الاخروية ليه ؟ فسورة الرحمن يعني جايبة لك نموزج انسان هيتجنن على الدنيا. عشان كده سورة الرحمن بتتكلم عن ايه بقى ها عايزين واحد بقى كده ايه مركز عشان كده سورة الرحمن بتتكلم عن ايه
ايوة عن ايه؟ يعني ايه عن الجنة؟ ما هو طب ما كل القرآن بيتكلم على الجنة الا تم قل القرآن بيتكلم عن نعيم الجنة عن درجات الجنة عن درجات كأن سورة الرحمن جابت البني ادم اللي عايز ينفز من اقطار السماوات والارض من كتر الطموح اللي هيموت ربنا بيقول له هتموت ومش
غير وجه ربنا. هتموت على الطموح انت بطموحاتك هتموت. ها جوهر منشآت في البحر كالاعلام عايز يعمل سفينة جمل يمشي بها. عايز اللؤلؤ والمرجان. عايز يطغى في الميزان. ما عمره ما بيقدر يتوازن. اول ما يبص للدنيا ينزل
الاخرة وينسى قدر طموحاته الاخروية. فربنا في اخر السورة جايب له ان الجنة درجات دي الصدمة يا جماعة بتاعة اصحاب الطموحات انا اول درس يعني والواحد لسة طالب في تانية كلية ولا اولى كلية مش فاكر. اول درس بكيت فيه في حياتي كان الشيخ بيتكلم عن
درجات الجنة انا قعدت اسمع الكلام وكان درجات الجنة من سورة الرحمن. كان بيقارن ما بين ايات سورة الرحمن بتاعة السابقين. ويا سورة الرحمن بتاعة اصحاب اليمين. قعدت اسمع الكلام. يا نهار ابيض
هو الفرق مهول ما بين درجات الجنة للدرجة ديت. فعلا الكلام ده بيزبط طموح الواحد. بيحوله بعد ما كان طموحاته في الدنيا تبقى طموحاته في الاخرة لانه بيفهم ان الموضوع مش لعبة. ان زي ما في فرق بين شقة في توريل وشقة في المشاية. زي ما في فرق بين عربية مية تمانية وعشرين. وعربية بي ام
ايه ما في فرق بين اه اه يعني زي ما في فرق بين كل حاجة من اشياء الدنيا. كذلك الفوارق ما بين نعيم الجنة وبعضه رهيب. ولمن خاف مقام ربه
جنة بعد شوية ومن دونهما جنتان. اقل منهم في القدر. اه طب الجنتين بتوع السابقين ايه؟ ذوات افنان. اغصان. كل ورقة شجر لون كل طير بيغني بلحن غير تاني. كل شجرة بتعزف لحن غير التاني. كل ثمرة لها طعم غير التاني. امال التانية مدهامة
يعني ايه مدمتان؟ يعني لونه مخضر جميل. حلو اوي يا جماعة ان الواحد يسكن في جنة خضراء. بس ايه وجه المقارنة ما بين ذوات افنان الفنون والالوان متنوعة وما بين جنة لونها اخضر فرق مهول بعد كده فيهما عينان تجريان بتاعة السابقين طب بتاعة اصحاب اليمين فيهما
العين النضاخة معروف شكلها. انما العين الجارية ديت والشلال المتفجر المتدفق. ما فيش وجه مقارنة ما بين الاتنين. لان الصابر كان عمله بيجري في الدنيا على طول مستمر فيه. بعد كده فيهما من كل فاكهة زوجان دي السابقين. انما اصحاب اليمين فيهما
فاكهة ونقل وايه الله! جميل اوي ان يبقى فيه نخل ورمان! انما ايه وجه المقارنة ما بينهم وما بين من كل فاكهة! زوجان ما فيش وجه مقارنة اصلا! نعيم سابقين يعني يعني حاجة رهيبة. بعد كده فيهن قاصرات الطرف لم يطمثهن انس قبلهم ولا جان. انما ديت حور مقصورات في
دي طبعا دي الحور العين دي مش نساء الدنيا. دي الحور العين. يعني ايه قاصرات الطرف؟ يعني واحدة مش قادرة تشيل عينها من على جوزها من كتر الجمال يا اما هو اللي مش قادر يشيل عينه من عليها من كتر جمالها. يعني الاتنين مش عارفين يشيلوا عينهم من على بعض. انما مقصورات دي واحدة سيدة قصر اه
وفي المقصورة الملكية اه ولكن مقصورة في الخيمة بتاعتها غير واحدة من كتر حبها فيك مش قادرة تشيل عينها من عليك. ومن كتر جمالها ما انتاش قادر تشيل عينك من عليها بعد يعني يا اخوانا انا عايز اقول لك ان الفارق ما بين الناعمين عشان كده ربنا بيقول لك هل جزاء الاحسان الا الايه؟ على قد اللي انت هتتعب على قد اللي انت
على قد اللي انت بتنزله وعلى قد اللي انت هتاخده. يبقى دي سورة الرحمن. بعد كده تيجي سورة الواقعة سورة الوقاحة بتتكلم عن ايه؟ القيد اللي بتتكلم عنه او سبب التعاسة بتاع الانسان اللي بتتكلم عنه عن الاعتبارات الاجتماعية. يعني ايه الاعتبارات الاجتماعية
اني انا من طبقة عالية ما اقدرش البس اللي انتم بتسموه ده النقاب ولا الخمار ولا الازال ما اقدرش. ده انا الناس تاكل وشي. وانا من طبقة عالية ما اقدرش ان انا
يعني البس جلابية كده وامشي كده. يا عم ده يعني سنة النبي عليه الصلاة والسلام. لأ ما اقدرش. وانا لو التزمت مش عارف وانا ما ينفعش ان انا اعيش في
سواء اقل من مستوى يعني الاعتبار الاجتماعي يا جماعة. الناس يا جماعة بتاعة منظرة. الناس بتاعة فشخرة. وبالزات المجتمع المصري استاز في المنزرة مسخرة لما الواحد بيعدي من قرية ويلاقي عارفين في الفرح كده بيجيبوا الاعزال بتاعة العروسة على عشرين عربية داتسون ها
والعربية اللي في القدام عاملين عليها دي جي وقاعدين يغنوا اغاني يعني ايه؟ يعني هابطة على البتاع الاولاني وبعد كده عشرين عربية تلاقي عليها مسلا آآ آآ بيجامتين بتوع العريس اي كلام يعني. وعربية تلاقي عليها آآ تلات حلل. المؤمن لازم
وعشرين عربية بيسموها ايه ديت الشوار بيسموها الشوار. والشوار ده يا عيني طبعا بيقطم وسطه ما عرفش بقى مين اللي بيدفعه العريس ولا العروسة ولا مين اللي بيدفعه في الاتنين ها
يعني يعني المنزرة يا جماعة. الانسان كائن بيموت في الفشخرة. بيموت وده للاسف من الحاجات اللي الغرب سبقنا بها. ان الغرب تخلص من هزه العقد الى حد كبير انما احنا عندنا بنموت في المنزرة. عشان كده في ناس عايزة تدخل كلية مسلا كلية هندسة. هو ولا في دماغه هندسة ولا بينطقها. امال عايز ليه؟ عشان يبقى اسمه مهندس
عشان هو فيه ايه ؟ الفشخرة هتموت الناس. عايزين كلية عشان يتفشخروا بس. عايزين آآ يعني فيه ناس يا جماعة بتبقى ده نموزج من ناس عجيب كده هو مش كتير يعني بس الواحد يعني يعني تلاقيه مسلا خارج يكلمك وقاعد يسلك اسنانه هو واكل عيش وجبنة يا عيني بس هو عايز يقوم
واكل ايه ؟ ان واكل لحمة. وهو واكل عيش وجبنة اصلا. ها لازم بس يعمل ايه ؟ ان هو معلش اصل اللحمة مش عارف ايه. فيه ناس هتموت على المنزرة. هتموت ان
ففي آآ آآ يعني لقب هتموت على كرسي هتموت على ان الناس تبص لها وتحترمها. هتموت ان عربيتها تبقى احسن من عربية جارها فسورة الواقعة بتتكلم عن الاعتبار الاجتماعي. عشان كده اذا وقعت الواقعة. الواقعة ده امر واقع. القصة خلصانة. جاية جاية. ليس لوقعتها كاذبة. قافضة ايه
يعني ايه خافرة ورافعة؟ يعني المقاييس اللي انتم حطيتوها في الدنيا ديت والموازين اللي انتم حطيتوها في الدنيا يوم القيامة مش هيبقى لها اي اعتبار. الحاجات اللي انتم عملتوا لها قيمة
ده ده واخد شهادة كزا ، ده معه دكتوراة مش عارف في حتى. ده بتاع ايه! المقاييس دي يوم القيامة مش هيبقى لها قيمة الا ما كان لوجه الله بس
الصالح هو اللي هيرفع قدره. عشان كده خافضة رافعة ناس كانت في السما في الدنيا والناس كلها عاملة لها حساب تبقى تحت الجزم يوم القيامة. وناس في الدنيا كانت بسيطة وغلبانة تبقى اعظم العظماء يوم القيامة. عشان كده يعني سورة الواقعة بتتكلم طبعا عن عن قضايا كتير
جدا في مسألة التعلق بالاعتبار الاجتماعي من اولها بتقول لك ان الاخرة طبقات يا جماعة ان فيه طبقية في الدار الاخرة. الانسان هيموت عشان يبقى استاندرد في الدنيا عشان يبقى آآ استايل في الدنيا. فبتقول لك ان يوم القيامة
في طبقية بس طبقية بناء على الايه؟ على العمل الصالح. فربنا بيقول وكنتم ازواجا ثلاثة طبقية اهو فاصحاب الميمنة مع اصحاب الميمنة واصحاب اصحاب المشأمة والسابقون ايه؟ السابقون وربنا يوصف بقى في التلاتة بالتفصيل. فيه ناس هتتجنن عشان تروح الساحل الشمالي او تصيف في
ويقول لك انا انا رايح شرم. اه قلت لكم قبل كده ان شرم شرم الشيخ دي اصلا كلمة بايخة جدا يعني. هو الشرم ده مش المناخير الطويلة تقريبا حاجة زي كده
اه فيقول لك شرم الشيخ ايه؟ ده كلمة اصلا المفروض تتغير يعني. يعني لو احنا بلد هنحترم نفسنا قدام الاجانب المفروض نغير اصلا الكلمة ديت. طب نسميها اي اسم تاني يقول لك
رايح شرم. ايه اللي خلى شرم الشيخ بقى اسمه شرم؟ فتعال شف بقى شرم الشيخ بتاعة بتاعة جهنم والعياذ بالله واصحاب الشمال ما اصحاب الشمال؟ في سموم سموم اللي هو الريح الحارة شديدة الحرارة. وحميم حميم اللي هو الماية اللي بتغلي
وظل من يحموم الضل بتاع دخان جهنم. التلات مكونات دول يا جماعة هم التلات اسباب ان الناس بتروح المصايب في الدنيا. صح ولا لأ؟ الناس بتروح المصايب في الدنيا عشان تلت حاجات عشان نسمة حلوة هوا حلو وعشان مية جميلة باردة ينزلوا فيها يستحموا اللي هوا البحر وعشان ضل جميل شمسية على طول
شط البحر ويقعدوا في الضل بتاعها. فالاية جايبة التلات حاجات بس جايبة المصايف بتاعة جهنم بقى. يعني جايبة شاطئ في سموم الريح بقت حرة نار خلى المسام الجنسي. حميم الماية بقت بتغلي. ظل من يحموم الظل بقى من دخان جهنم والعياذ بالله. كأن الانسان اللي تنعم بالمتع بتاعة الدنيا في مصر
المتعة دي هتبقى عزاب ووبال عليه والعياذ بالله. يعني يوم القيامة ثم انكم ايها الضالون المكذبون لا يأكلون من شجر من زقوم فمالئون منها البطون. ما انتم ما كانش حاجة بتملى بطنكم في الدنيا. ها هتتملي بقى من العذاب. فشاربون عليه من الحمير
فشاربون شرب الايه؟ الهيم اللي هي ايه؟ الجمال اللي عندها قرح في بطنها. فتقعد تشرب ولا ترتوي ابدا. ده كان حال الانسان في الدنيا هايم يا عيني. هايم هيموت على قاعد عايز يرتوي من الدنيا. والدنيا عمر ما هيرتوي منها مخلوق عشان
في النهاية فلولا فلولا اذا بلغت الحلقوم وانتم حينئذ ايه؟ رئيس الجمهورية بقى وهو نايم على سرير الموت بقى ها رئيس الوزرا نايم على السرير آآ فلان باشا آآ وعلان باشا وراجل الاعمال آآ فلان الفلاني وآآ صاحب الكرسي فلان الفلاني
صاحب الاموال الفلاني وصاحب الخمستاشر دكتوراة. فلان الفلاني كلهم نايمين على فراش الموت في الاخر. وانتم حينئذ ايه ولا حد عارف يعمل اي حاجة لاي حد. بعد كده بقى بتيجي الطبقية الحقيقية بقى. فاما ان كان من المقربين روح وريحان وجنة
نعيم. واما ان كان من اصحاب اليمين سلام لك من اصحاب اليمين. يعني هو بعت لك يعني يعني هو في سلام هو كويس انما هو في الجنة لأ هو مش في الجنة الوقتي. لسة يوم القيامة بقى. واما ان كان من المكذبين الضالين نزل من حميم. وتصليته يعني هيتشوي والعياذ بالله. هيتشوي
جهنم هتنزل له في في القبر بتاعه ان هذا لهو ايه؟ حق اليقين الطبقية بتاعة الدار الاخرة يبقى سورة الواقعة بتتكلم عن القيد الاجتماعي يبقى قلنا سورة قاف بتتكلم عن ايه؟ قيد الغفلة بعد كده سورة الزريات قيد الرزق. بعد كده سورة الطور الاستهتار والعياذ بالله. ها بعد كده
سورة النجم المادية آآ آآ والتعلق بالاسباب. آآ آآ والاعتقاد ان كل حاجة في الدنيا ماشية بالاسباب. بعد كده صورة القمر الدنيوية الانسان اللي كل حساباته دنيا مش عايز غير الدنيا بس انت اديها لي. طب خد بالك الدنيا بتاعتك هتروح في مصيبة بسبب معاصيك. بعد كده سورة الرحمن الطموحات القاتلة. الطموحات المهولة
الانسان اللي اللي ما عندوش اي توازن. كله طموحاته في الدنيا وناس الاخرة. بعد كده سورة الواقعة المستوى الاجتماعي والاعتبار الاجتماعي ومستواي وشكلي قدام الناس والناس تقول علي ايه وما ينفعش البت يجي لها شبكة اقل من بنت خالتها والكلام الغبي. الغبي اللي الناس حطمت
حياتها به وحطمت علاقتها بالدين به والعياذ بالله الفشخرة الكدابة والمنزرة الكدابة والعياذ بالله اللي الناس حطمت حياتها به اخر سورة سورة الحديد سورة الحديد بقى بعد كل القيود دي ما اتكسرت ربنا بيقول الم يأن للذين امنوا ان تخشع قلوبهم جه الوقت بقى ولا ما جاش خلاص
الوقت بقى انك تنطلق ولا لأ ؟ جه الوقت بقى انك تشيل دين ولا لأ ؟ كل القيود اللي كانت مانعاك الصور عالجتها لك قضية قضية بس انت عش بقلبك. عش
بقلبك مع الصور دي. اكسر القيود دي بجد. يا جماعة احنا مش عايزين نفهم ان سورة الزنات تتكلم عن الرزق. احنا عايزين نعالج هم الرزق في قلوبنا بسورة الزريات احنا عايزين نعالج هم نزرة الناس لنا بصورة الواقعة. احنا عايزين نعالج قضية الطموحات الدنيوية اللي معزبة الناس عزاب اليم
اليم كل واحد ماشي تايه لانه ما عرفش ياخد الطموح اللي هو كان نفسه فيه في الدنيا. عايزين نعالج امراضنا النفسية اللي جت بسبب الطموحات القاتلة بسورة الرحمن ها عايزين نعالج الدنيوية البشعة بتاعتنا بسورة القمر. عايزين نعالج الاستهتار بتاعنا بسورة الطور. عايزين
تعالج الغفلة بتاعتنا بسورة قاف. عايزين عايزين يا اخوانا نتعالج بحق وحقيقي. عايزين نعالج المادية والتعلق بالاسباب بصورة عايزين نروق يا جماعة عايزين نتحرر يا اخوانا. عايزين نكسر القيود يا جماعة. مش عايزين نستمتع مش سامعنا واستمتعنا. مش عايزين نستمتع
بكلام عن القرآن. عايزين نتعالج بالقرآن. الجزء سبعة وعشرين جزء علاجي. جزء علاجي. يعني ايه جزء علاجي جزء التمانية وعشرين زي ما هناخد ان شاء الله بكرة. بازن الله جزء بيطلب تكاليف عالية. فانت مين اللي هيقدر ينفز الكلام ده؟ والجزء التمانية وعشرين بادئ
بنموزج اه اه يعني ان الدين بيبدأ بابطال. ان الدين بيبدأ برجالة وبعد كده بيتحول لمجتمعات زي سورة الجمعة. بقى الدين بقى مجتمع في سورة الجمعة انما الدين في سورة المجادلة لسة الدين افراد. لسة الدين آآ واحد واحد عمل درس. الدرس جه فيه خمسين شاب
التزموا وبقوا مجموعة يعني هنتكلم بكرة عن التصور العظيم لبناء الدين في الواقع من خلال الجزء التمانية وعشرين بازن الله سبحانه وتعالى ان ربنا ازن يعني ان مشينا في ده لان الجزء التمانية وعشرين له محاور تانية كتير. فالله اعلم احنا هنتكلم بكرة عن اي محور من محاور الجزء. انما القضية ان ان لازم تتعالج
انت انت يعني انت لازم تتعالج. عارف لما واحد ابنه بياخد مخدرات يقول له يا ابني لازم تتعالج. الجزء السبعة وعشرين بيقول لك انت لازم تتعالج. انت محتاج تدخل المصحة بتاعة الجزء سبعة وعشرين
محتاج تترحم بقى. تترحم من اسباب الشقاء اللي انت شاق به نفسك. يعني جزء السبعة وعشرين يا جماعة مش بس القيود اللي مانعاك عن الانطلاق الى الله. اسباب ابشقاء الانسان في الدنيا
يعني مش اسباب شقاء الانسان في الاخرة. يعني ده اسباب شقاوة في الاخرة واسباب شقاوة في الدنيا. كل سورة بتتكلم عن سبب من اسباب شقاء انسان في الدنيا وعذاب الانسان في الدنيا تصور مهول. الحمد لله يا رب ان الايات دي نزلت لنا. الحمد لله ان ربنا فهمنا الكلام ده. الحمد لله ان ربنا نزل لنا
صور بتقول لنا ازاي نعيش سعداء. الحمد لله ان ربنا نزل لنا صور بتعالج مشاكلنا. الحمد لله على كرم ربنا في القرآن. تيجي سورة الحديد بقى تقول لك الم يأن بقى جه الوقت ولا لسة ؟ هتفضلوا كده كتير ؟ هتفضلوا متأخرين ابن مسعود بيقول
نزلت هزه الاية بعد خمس سنين من اسلامنا. يعني ابن مسعود يعني كان يعني بيقول يا رب يعني ده احنا بقى لنا خمس سنين بس يا رب. وربنا بيقول الم يأن
عشان كده سورة الحديد بتقول لك سابقوا. ما خلاص بقى. القيود اتحررت سابق. يعني ال عمران كانت بتقول صح ولا لأ ؟ يعني ايه سارع؟ يعني كل طالب هيزاكر كويس يا جماعة ان شاء الله بازن الله هيجيب امتياز. انما كل طالب هيزاكر كويس هيطلع من عشر
لأ ده دي دي بقى سابقه بقى. سابقه دي يعني مقامات محدودة العدد في الجنة. يا تلحقها يا ما تلحقهاش. يا تلحقها يا غيرك ياخدها. يعني شفت صورة حديد بترفع لافاق عالية جدا ازاي ؟ ما هو القيود اتحررت بقى انطلق بقى عشان كده يقول لك ينادونهم الم نكن معكم ها قيل ارجعوا وراءكم ايه
فالتمسوا نورا. انتم اللي ضيعتم الفرصة. انتم اللي كان قدامكم التماس النور ده في الدنيا. انتم اللي ضيعتم فرصة الدنيا. سورة الحديد بتقول لك لا يستوي منكم من انفق منه
قبل الفتح وقاتل اولئك اعظم درجة من الذين انفقوا من بعد وقاتلوا. كأن السورة بتقول لك ان فيه فرص لو راحت منك مش هترجع تاني. خلاص يا تلحق يا ما تلحقش
زي سابقه برضه نفس الفكرة. يعني ان فيه فرص لو راحت خلاص يعني لو الوقتي مسلا الدعوة اتفتحت. والشباب التزم خلاص بقى ما عدش سيد علي قاعد يصرخ فيه ويقول لك اشتغل في الدعوة الى الله. ما عدش لها لازمة بقى خلاص ما عدش لك لازمة. خلاص هي قيمتك ان الوقت والدنيا مقفولة تشتغل في الدعوة
استنى اما الدنيا تتفتح والناس تقبل على ربنا والناس جاية جاية. ما عدش هيبقى شغلك له قيمة. خلاص بقى يعني ايه؟ مش هيبقى قيمته زي وهي مضلمة مش هيبقى قيمته زي والشباب الوقتي مش عايز يسمع دين. مش هيبقى قيمته زي وظروف الدنيا الوقت مطحنة فعشان تشتغل في الدعوة هتيجي على اجزاء من دنيته
مش هيبقى قيمته زي والمجتمع دلوقتي بيبص لك نزرة غريبة. يعني مش هيبقى قيمته وخلاص. اللي هيشتغل والدين محتاج غير اللي هيشتغل بعد الدين خلاص ما عدش محتاج حد. لذا في سورة الحديد ربنا سبحانه وتعالى يعني بيقول لك في اخرها
لقد ارسلنا رسلنا بالبينات وانزلنا معهم الكتاب والميزان ليقوم الناس بالقسط وانزلنا الايه الحديث ابن تيمية قال لك هم دول ربنا نزل الكتاب اللي هو النور القرآن ونزل الحديد اللي هو السيف اللي هو السلاح عشان يعلم
مين اللي هيجاهد في سبيله؟ مين اللي هينصر دينه؟ مين اللي هيستنير بنور القرآن ويتحول الى مجاهد في سبيل الله؟ النموزج العالي قوي ده نموزج المجاهد في سبيل الله اللي عايش حياته عشان يجاهد في سبيل الله ده النموزج اللي بيتختم عليه الجزء السبعة وعشرين اللي هو
بعد ما تحررت القيود ربنا بيقول لك انطلق سابق انفق من قبل الفتح. الم يأن يلا بقى كفاية عليك كده. يلا قم بقى وكفاية غفلة اه انزلنا الحديد قم انصر دينك قوم وجاهد في سبيل الدين. جزء ممتع جدا يا جماعة. ممتع اوي اوي اوي اوي. الجزء السبعة وعشرين مستشفى
آآ آآ عارفين مستشفى الجامعة تلاقي قسم انف وازن قسم آآ عظام قسم آآ مش عارف سرطان قسم ايه كده بقى ها وانت بقى عايز يقول لك اعمل بقى على جسمك كله طب روح اعمل تحاليل كزا واكشف في قسم كزا يعني اعمل شيك اب على نفسك في الجزء السبعة وعشرين. يعني جزء السبعة وعشرين ده مستشفى
كل سورة قسم من الاقسام. بيعالج مرض من الامراض. متخصص في مرض من امراض تعاسة البشرية في الدنيا والاخرة. متخصص في مرض من امراض قيود البشرية في الانطلاق عن الدين. يعني يعني بيعالج مشاكلك الدينية ومشاكلك الدنيوية ومشاكلك الاخروية. اعرض نفسك على كل سورة وشف انت فين
مرادك ايه ؟ اكتشف نفسك. اكتشف امراضك. الجزء السبعة وعشرين فيروس اسكانر. عارفين الفيروس اسكانر بتاع الكمبيوتر اللي بيكتشف الامراض. فيروس بيكتشف الامراض بتاعتك وبيعالجها لك. عرض قلبك الوقتي. الوقت بقى مش هنعمل مقارئ. الوقتي كل واحد يمسك المصحف بتاعه. بازن الله لمن اوتي بها علو الهمة
واللي ربنا عاينه يعني اللي مش قادر الوقتي ان شاء الله لما يصحى من الضهر يعمل هذا ولكن يعني حاولوا يا جماعة ان شاء الله امسك النهاردة امسك الوقتي الجزء سبعة وعشرين امسك المصحف واعرض نفسك على هزا الجزء وشف ايه مشاكلك وايه اسباب تعاستك وازاي تبقى انسان سعيد
سبحانك اللهم وبحمدك اشهد ان لا اله الا انت استغفرك واتوب اليك